יומני הערפד

רקע העלילה

הסדרה מתרחשת במיסטיק פולס שבווירג'יניה, עיירה בדיונית קטנה הנרדפת על ידי יצורים על-טבעיים. המוקד העיקרי של תחילת הסדרה הוא משולש אהבה בין אלנה גילברט (נינה דוברב) והאחים הערפדים סטפן סאלבטור (פול וסלי) ודיימון סאלבטור (איאן סומרהולדר). שני האחים מתחילים להראות חיבה כלפי אלנה, בעיקר בשל דמיונה לאהובתם מהעבר - קת'רין פירס. במהלך הסדרה מתגלה כי אלנה היא הכפילה של קת'רין.

עלילה

פרק זה דורש שכתוב. אתם מוזמנים לתרום לוויקיפדיה ולשכתב אותו. הסיבה לכך: יש לקצר ולתמצת את תיאור העלילה.

עונה 1

העונה מתחילה אחרי מותם של הוריהם של אלנה וג'רמי גילברט. ג'רמי מתחיל להתבודד לעשן ולקחת סמים ואלנה מתחילה לצאת עם נער בשם סטפן סאלבטור. עד מהרה היא מגלה כי סטפן הוא ערפד ואחיו הבכור, דיימון, שגם הוא ערפד מופיע במיסטיק פולס והורג אנשים ברחבי העירייה.
במקביל, חברתה של אלנה, בוני בנט, מגלה שהיא נולדה לשושלת של מכשפות והיא מכשפה בעצמה. מתברר כי אלנה היא הכפילה של קת'רין פירס/קטרינה פטרובה, ערפדית שלפני מאות שנים פיתתה את האחים סאלבטור ושינתה אותם לערפדים. ג'רמי מתאהב בויקי דונובן, אחותו של מאט בן הזוג לשעבר של אלנה, אלכוהוליסטית מסוממת, בזמן שהיא יוצאת עם טיילר לוקווד. ויקי נפרדת מטיילר עבור ג'רמי, אך היא נהרגת על ידי סטפן לאחר שהפכה לערפדית על ידי דיימון האח של סטפן.
אחרי שהמורה להיסטוריה נרצח על ידי דיימון, מגיע מורה חדש לבית הספר בשם אלאריק סלצמן. בוני מתעוררת ליד קבר ובחלומה אמילי בנט, קרובת משפחתה רחוקה מלפני שנים רבות, מבקשת ממנה עזרה.
דיימון מנסה להחזיר לעצמו את השרשרת שנמצאת אצל בוני, ואומר לה שאמילי לא תניח לה כל עוד תענוד את השרשרת. אך הוא לא מצליח לשכנע אותה והיא לא מחזירה לו את השרשרת. בוני זורקת את השרשרת, אך היא מופיעה שוב בתיקה. רוחה של אמילי המכשפה נכנסת בבוני. אך בוני מסרבת להחזיר את השרשרת. דיימון מוצא קבר, והוא כופה על בוני וסבתה לעזור לו לפתוח את הקבר שבו כלואה לכאורה אהובתו קת'רין פירס ועוד 26 ערפדים. במהלך החיפוש, מספר ערפדים בורחים. הערפדים מהקבר מונהגים על ידי ערפדית בשם פרל ובתה אנה. מתברר גם שקבוצה בשם "מועצת המייסדים" מעוניינת בהשמדת הערפדים. המועצה מונהגת על ידי אביו המתעלל של טיילר, ריצ'רד לוקווד, ואימה של קרוליין, שריף ליז פורבס. אנה מתחילה לצאת עם ג'רמי, ג'נה גם מתחילה לצאת עם גבר בשם לוגן, שבגד בה בעבר, ולאחר ששונה לערפד על ידי אנה ונהרג על ידי אלאריק, ג'נה מתחילה לצאת עם אלאריק.
במהרה, ג'ון שמתכלה לקראת סוף העונה שהוא האבא הביולוגי של אלנה, דודם השנוא של אלנה וג'רמי מופיע, ומכיוון שהוא עובד עבור המועצה, המועצה רוצה להשתמש במכשיר שלו על מנת להרוג את כל הערפדים במיסטיק פולס. דיימון מנסה להרוג את ג'ון, אבל אינו מצליח. הוא מגלה כי ג'ון ואיזבל, אשתו הערפדית של אלאריק, הם ההורים הביולוגיים של אלנה, שאומצה על ידי אחיו של ג'ון להגנתה. מתברר שהם גם עובדים עבור קת'רין פירס.
בשיא העונה, במהלך יום המייסדים, ריצ'רד וג'ון מבצעים את תוכניתם להרוג את הערפדים. השריף אליזבת פורבס מנסה להתנגד לתוכניתם, אבל היא מנוטרלת על ידי ג'ון. המכשיר מופעל והערפדים המנוטרלים נלקחים להישרף במרתף, אבל טיילר עצמו מושפע מהמכשיר ומאוחר יותר מתגלה כי הוא אדם זאב; מכיוון שריצ'רד גם מושפע מהמכשיר, השוטרים חושבים שהוא ערפד וכולאים אותו במרתף, שם הוא נשרף חי. ג'ון הורג את אנה, וג'רמי, שאינו רוצה להתמודד עם הכאב מנסה להפוך לערפד באמצעות הדם של אנה. אלנה מתעמתת עם ג'ון, בידיעה שהוא אביה, ובוני מצילה את האחים סלבטור, באזהרה שדיימון לא יהרוג אף אחד. שריף פורבס מוצאת את בתה הפגועה, והולכת לבית החולים, שם היא מתנחמת עם דיימון. ג'ון חוזר הביתה ומוצא את קת'רין, שמתחזה לאלנה. קת'רין כורתת לג'ון את האצבעות ודוקרת אותו מספר פעמים ומשאירה אותו למות. כשקת'רין עוזבת, אלנה מגיעה ומוצאת את אביה הפצוע והמדמם.

עונה 2

העונה מתמקדת בעיקרה על קת'רין פירס ועל הסיבות שבגינה חזרה למיסטיק פולס. בנוסף, העונה מציגה לראשונה אנשי זאב. דודו הזאב של טיילר, מייסון לוקווד, מספר לטיילר על "קללת לוקווד" שעוברת במשפחתם. קת'רין הופכת את קרוליין לערפדה, על מנת שתרגל אחרי סטפן ואלנה. בהמשך, מתברר כי הסיבה העיקרית של קת'רין לחזרתה היא מציאת אבן הירח, בעזרת מייסון, שנהרג על ידי דיימון. בינתיים, אלנה נחטפת מאוחר יותר על ידי צמד הערפדים, רוז וטרבור, שבורחים מהערפדים המקוריים, הערפדים הראשונים בעולם ומייסדי שושלות הערפדים. רוז מגלה לאלנה שהיא כפילת פטרובה ועליה להיות מוקרבת כדי לשבור את קללת השמש והירח. קת'רין גם היא כפילת פטרובה, שהשתמשה בטרבור ורוז כדי לברוח מהמקוריים.
קלאוס, אחד הערפדים המקוריים, מגיע למיסטיק פולס על מנת לצוד את אלנה. אחיו הבכור, אלייג'ה, עושה עסקה עם אלנה במטרה להשתמש בה כפיתיון כדי לפתות את קלאוס ולהרוג אותו. לוקה מגלה לבוני כי הוא ואביו עובדים עבור אלייג'ה מפני שקלאוס מחזיק באחותו גרטה. אלאריק נאבק באלייג'ה.
קלאוס נכנס לגוף של אלאריק, וכופה על קת'רין להישאר בדירתו של אלאריק. בוני וג'רמי מוצאים את האתר של טבח המכשפות ובוני שואבת אליה את כוחן. דיימון אומר לבוני לשים על אלנה כישוף הגנה ולגרום לקלאוס להאמין שהיא מתה. אלנה מושכת את הפגיון מתוך אלייג'ה. קללת השמש והירח מזויפת והקללה האמיתית היא על קלאוס, שמתגלה כבן כלאיים, וטקס הפולחן ישחרר את הצד הזאבי שבו. אלייג'ה אומר לאלנה שיש ברשותו סם שיכול להציל אותה ממוות. אלנה מאמינה לו, אבל דיימון מאמין שיש דרך אחרת להציל את חייה ומאכיל אותה בדמו. אלנה הנסערת מאמינה שהיא תהיה ערפדה בעל כרחה. מדוקס חוטף את טיילר וקרוליין, ודיימון משחרר אותם, אך הוא ננשך. לאחר כך הוא הולך לקלאוס לומר לו שאין לו אדם זאב, ערפד ומכשפה, ובתגובה, קלאוס אומר לו שהוא דאג לגיבויים. אלנה רואה את ג'נה, במחשבה שהיא מתה, אבל גרטה מספרת לה שהיא עוברת את השינוי. דיימון שואל את קת'רין על הערפד, והיא בתגובה אומרת שג'נה היא הערפדה לגיבוי. לאחר מכן הוא בודק את הזרוע ורואה כי הוא ננשך על ידי טיילר.
בסיום העונה, קלאוס עובד על הטקס ביער שמתקרב לסיומו כשהוא עומד להרוג את אלנה, אבל סטפן מנסה לסגור איתו עסקה. קלאוס מסכים שסטפן יעבוד עבורו בתמורה להגנה על דיימון. אלנה "נהרגת", אך למעשה היא שורדת את הטקס והצד הזאבי של קלאוס משתחרר. בוני מגיעה ומחלישה את קלאוס עם הכוחות שלה, נותנת אלייג'ה את ההזדמנות להרוג את קלאוס, אבל קלאוס מציע לו לעזור למצוא את אחיהם. ההישרדות של אלנה מתגלה ככישוף החלפה שבוני הטילה על חייהם של ג'ון ואלנה. למחרת בבוקר, ג'ון קורס ומת. בלוויה שלו, אלנה מוצאת פתק ממנו שאומר שהוא תמיד יאהב אותה והיא תמיד תהיה בתו, אפילו אם היא תהפוך לערפדית.

עונה 3

העונה עוסקת בעיקרה בסיפורם של המקוריים, משפחת הערפדים הראשונה שממנה נוצרו כל שושלות הערפדים מסביב לעולם, וכן ביחסיהם עם הוריהם, צייד ערפדים בשם מייקל ומכשפה רבת עוצמה שאחראית להיווצרות הערפדים - אסתר. העונה מתחילה מספר חודשים לאחר סיום העונה הקודמת, כשאלנה, דיימון ואלאריק מתחקים אחר עקבותיהם של קלאוס וסטפן, שמתחקים בעצמם אחרי אנשי זאב שיוכלו לשנות ולהפוך לבני כלאיים כמו קלאוס. סטפן מבין שאלנה ודיימון עוקבים אחריו, והוא מזהיר את דיימון להפסיק עם זה. קלאוס מתוסכל, שכן הוא אינו מצליח ליצור בני כלאיים כמותו. בינתיים, טיילר לומד מאמו כי היא כלאה את קרוליין ומחזיקה אותה בשבי, שם היא מעונה על ידי אביה. בניסיון להצילה, טיילר חושף בפני אמו כי הוא אדם זאב. עד מהרה, קלאוס לומד כי אלנה עודנה חיה ופונה למיסטיק פולס, שם הוא כופה על אלנה למצוא פתרון לבעיה שלו - ולא, טיילר ימות כתוצאה משתיית דמו של קלאוס. לאחר עימות, קלאוס לומד כי דמה של אלנה מאפשר את יצירת בני הכלאיים. במקביל, סטפן מנסה לברר ממה קלאוס, ואחותו, רבקה, בורחים, ומגלה כי התשובה נעוצה במייקל, ערפד הצד ערפדים אחרים ולא אחר מאביהם. אלנה, המתוסכלת מחוסר אוניה, משכנעת את אלאריק ללמד אותה הגנה עצמית ואילו טיילר מגלה כי הוא נהפך לבן הכלאיים הראשון של קלאוס וכי הוא מוכרח באופן בלתי רצוני לציית לכל פקודותיו. בוני לומדת על כך שג'רמי רואה את רוחות הרפאים של אנה וויקי, ומנסה לגרש אותן, אך בטעות היא נותנת לכל רוחות הרפאים אחיזה בעולם הפיזי, דבר המאפשר למייסון להתגלות בפני דיימון ולהראות בפניו מערה סודית שמאפשרת לו, לאלנה ולאלאריק ללמוד את סיפורם של המקוריים, ושבעצם קלאוס היה זה שהרג את אמו ולא מייקל כפי שסיפר לרבקה. לאחר מכן, דיימון וסטפן מופתעים על ידי קת'רין, שמופיעה יחד עם מייקל ומציעה להם את עזרתם.
בינתיים, בוני חולמת חלום על הבית בו אירע טבח 100 במכשפות, שם היא מוצאת את ארונות הקבורה של המקוריים. היא פותחת ארון אחד ומוצאת שם את קלאוס עם שרשרת שמסתמנת כשרשרתה של המכשפה המקורית. לאחר מכן, סטפן מבקש את עזרתה של בוני בהסתרת הארונות, ובוני עוזרת לו באמצעות כוחן של 100 המכשפות. קלאוס, המעוניין למצוא בחזרה את הארונות, מציב לאלנה ודיימון אולטימטום למצוא את סטפן ולא - ג'רמי יהרג. אלאריק מציל את ג'רמי ונהרג במקומו, אך הוא חוזר לחיים באמצעות טבעת מכושפת, אף על פי שהוא עדיין צריך דם ערפדים על מנת להתרפא. בעודו פצוע, אלאריק פוגש את מרידית' פל, רופאה בבית החולים המסוקרנת מ"יכולות הריפוי המהירות" שלו. אלנה עושה עסקה עם קלאוס על מנת להציל את ג'רמי, תמורת גופתה של רבקה, ומגלה לו כי רבקה רוצה אותו מת מכיוון שהרג את אימם - אסתר, המכשפה המקורית. לאחר מכן, אלנה מבקשת מדיימון שיכפה על ג'רמי לעזוב את העיר, על מנת לשמור עליו מוגן, ובתגובה דיימון מנשק אותה. בינתיים, בוני מתאחדת עם אמה שאיתה לא יצרה קשר שנים, אבי. קלאוס מנהל משא ומתן עם סטפן בתמורה לארונותיהם של אחיו. בעזרת אבי, קלאוס משיג חזרה את ארונותיהם של אחיו, פרט לארונו של אלייג'ה וארון גדול ומסתורי שנמצאים ברשותו של דיימון, שמחיה את אלייג'ה. במקביל, אלאריק מתחיל לצאת עם מרידית', אך הוא מגלה כי מרידית' משתמשת בדם ערפדים על מטופליה על מנת לרפא אותם. אלייג'ה ודיימון שולפים את הפגיונות מחזיהם של אחיו של קלאוס: פין, קול ורבקה, דבר המחיה אותם, ובוני ואבי מצליחות לפתוח את הארון המסתורי ומגלות לתדהמתן כי גופתה של אסתר שוכבת שם.
לאחר שאסתר חוזרת לחיים ומתאחדת עם משפחתה, היא עורכת נשף ובו מזמינה את אלנה לדבר איתה באופן אישי. אלנה מגלה שאסתר שיקרה לילדיה מלבד פין שמשתף איתה פעולה, והיא רוצה להרוג את ילדיה כפיצוי על כך ששינתה אותם מלכתחילה. היא נעזרת בכוחן של בוני ואבי, בתור אם ובת מכשפות ממשפחת בנט בשביל הלחש ובדמה של אלנה כדי לקשר את כל המקוריים אחד לשני, כך שאם תהרוג את פין, כולם ימותו. כשאלייג'ה מגלה על התוכנית של אמו, הוא נעזר ברבקה וחוטף את אלנה ומתנה את הצלתה אם יהרסו את התוכנית של אמו. לבסוף דיימון הופך את אבי לערפדה, ובכך שובר את הקשר של מכשפות בנט, מכיוון שאבי אינה מכשפה יותר. כשפין מת הם גילו מה הייתה המשמעות האמיתית של התוכנית של אסתר - הם גילו שאם מקורי אחד מת, כל מי שהוא שינה אי פעם ומי שהם שינו וכן הלאה, ימות גם, ואם אסתר הייתה הורגת את כל המקוריים, היא הייתה משמידה את כל הערפדים בעולם.
ובינתיים דיימון וסטפן מתחילים לחקור ולראות מי המקורי ששינה אותם, ומקווים שזה אינו קלאוס כדי שיוכלו להרוג אותו. הם יודעים שקת'רין שונתה על ידי רוז, ולאחר שג'רמי מצליח לתקשר עם הרוח של רוז, הם מגלים שהיא שונתה על ידי ערפדה בשם מארי פורטר, אך שם הם מגיעים למבוי סתום, קול הקדים אותם והרג אותה.
בנוסף גילו שטבעת הגילברט שענד אלאריק ומצילה אותו ממוות, הפכה אותו לצייד חסר שליטה שהרג בין השאר את אביה של קרוליין ובן זוגה לשעבר של מרידית'. אסתר, בתוך גופה של רבקה, הופכת אותו לערפד מקורי משופר, ומשימתו היא להרוג את המקוריים במקומה. לאחר מכן התגלה שאסתר קשרה את חייו לחיים האנושיים של אלנה, ובגלל זה לא הרג אותה שהייתה לו ההזדמנות. בסוף העונה אלאריק הרג את גופו של קלאוס, אך בוני הצליחה להעביר בסודיות את נשמתו לגופו של טיילר. מכיוון שחשבו כולם שקלאוס נהרג, לאלנה הייתה את האפשרות או לנסוע לדיימון ולהיפרד ממנו, או לחזור למיסטיק פולס להיפרד מסטפן. היא החליטה לחזור לסטפן, אך באמצע הדרך רבקה נעמדה עם הכביש ומאט חתך עם האוטו ושניהם טבעו מתחת לגשר ויקרי, כמו שאלנה כמעט טבעה עם ההורים שלה לפני עונה 1 וכמו אז, סטפן בא להציל אותה, אך היא התעקשה שיציל את מאט קודם, וכך הוא עושה, והיא מתה, אך לפני הנסיעה אלנה קיבלה מכה בראש ופונתה לבית החולים. מה שמרידית' לא סיפרה להם זה שזה היה דימום במוח ולא מכה פשוטה, והיא נתנה לה את הדם של דיימון כדי לרפא אותה, ומכיוון שהיא מתה עם דם ערפדים בגופה, בסצנה האחרונה רואים אותה מתעוררת בתור ערפדה.

עונה 4

העונה מתמקדת ברובה בהסתגלותה של אלנה להפיכתה לערפדה. קו עלילה נוסף של העונה מתמקד בחיפושיהם של הקבוצה אחר התרופה, שנטען עליה כי היא מסוגלת לרפא ערפד אחד בלבד מן הערפדות. העונה נפתחת כשאלנה מתעוררת ומגלה שהיא מתה עם דמו של דיימון בגופה. אלנה לא בטוחה שהיא רוצה לעבור את השינוי וסטפן מבטיח לה שהוא ובוני יעשו את כל האפשר על מנת לעזור לה. דיימון, שכועס על סטפן שנתן לאלנה למות מלכתחילה מוציא את כעסו על מאט. בינתיים המועצה נגד הערפדים לוקחת את סטפן, קרוליין, אלנה, ורבקה בשבי. קלאוס מציל את קרוליין ומשאיר שם את רבקה שחשבה שהוא מת. במקביל, מתברר שבוני שמה את נשמתו של קלאוס בגופו של טיילר. סטפן ורבקה עוזרים לאלנה לעבור את השינוי ולהשתחרר מהכלא, ולאחר מכן, אלנה מנסה להסתגל לשינוי שלה לערפדה, כשסטפן עוזר לה ומלמד אותה כל מה שהיא צריכה לדעת על הערפדות. דיימון וסטפן רבים בזמן שהם מתווכחים מה הטוב ביותר עבור אלנה, ולאחר המריבה, דיימון מחליט לעזור לאלנה בדרכו שלו ומבקש ממנה לא לספר לסטפן. לאחר מכן מתברר שאלנה נתינה לדיימון, כלומר כל מה שהוא יגיד לה היא תעשה, והוא חושש שגם הרגשות שהיא גילתה אליו הם אינם אמיתיים אלא רק בגלל קשר זה. בינתיים, למיסטיק פולס מגיע זר בשם קונור, שצד את הערפדים בעיירה, ובמקביל מגיעה אפריל, חברת ילדות של אלנה וג'רמי. קונור, שמתגלה כצייד הערפדים המשתייך למסדר החמישה, מנסה לגייס את ג'רמי לאחר שהבין כי הוא היחיד שמסוגל לראות את הקעקוע שלו - דבר המסמן את ג'רמי כצייד פוטנציאלי. מרידית', דיימון וקלאוס שמבינים כי קונור הוא מסוכן, מנסים להיפטר ממנו ואלנה, שמנסה להמשיך בחייה כרגיל, אך ללא הצלחה, חושבת ששום דבר לא יישאר כפי שהיה, אך סטפן מראה לה שהיא עדיין מסוגלת להמשיך החיה למרות היותה ערפדה. בשלב זה מגיע פרופסור שיין - אדם שחקר על יצורים על טבעיים ובמיוחד עם בן האלמוות הראשון בהיסטוריה - סיילאס. בינתיים, טיילר מופתע לגלות כי היילי, אדם זאב שעזרה לו להיפטר מקשר הנאמנות שלו לקלאוס, הגיעה למיסטיק פולס, ודיימון מנסה ללמד את אלנה איך לשתות דם אנושי. קלאוס ורבקה מזמינים את סטפן לארוחה, שם הם מספרים לו את סיפורם של מסדר החמישה - אחוות ציידים הכוללת חמישה חברים ושתפקידה לצוד את כל הערפדים בעולם, להגן על התרופה לערפדות ולשמור על סיילאס רדום.
קונור לוקח בשבי את ג'רמי מאט ואפריל כבני ערובה בגריל. קלאוס סטפן ודיימון מנסים לשחרר אותם אך כול אחד בדרכים אחרות. דיימון משוכנע שצריך להרוג את קונור, סטפן וקלאוס רוצים לתחקר את הצייד על הקעקוע שלו הכול מסתבך כשדיימון פועל בדרכים אחרות שבסופם אלנה הורגת את קונור ואת הדרך למציאת התרופה וכתוצאה מכך, היא מתחילה לסבול מחלומות והזיות חוזרות ונשנות שלו ושל קת'רין ושל אמה שרוצות לגרום לה להרוג את עצמה. התברר שזה נקרא "קללת הצייד", וכשערפד הורג צייד הוא סובל ממנו לתקופת זמן לא מוגדרת. בסוף מתגלה שהקללה נשברת כשצייד חדש מצטרף לאחווה במקום הצייד שמת. ג'רמי נהפך לצייד ובכך הקללה של אלנה נשברת.
פרופסור שיין מתחיל ללמד את בוני סוג מיוחד של קסם - "הבעה", אך הוא למעשה משתמש בבוני וגם בהיילי כדי לנסות להעיר את סיילאס בעזרת שלושה טבחים של 12 אנשים:
טבח של בני אדם - הטבח שהכומר יאנג ביצע בתחילת העונה.
טבח של יצורים על טבעיים - הטבח שבו קלאוס הרג את בני הכלאיים שלו לאחר ששברו את קשר הנתינות. זה היה הטבח שבו היילי לקחה חלק.
טבח של מכשפות - הטבח בו 12 מכשפות ניסו לעזור לבוני לוותר על ההבעה אך מכיוון שהייתה חזקה מידי, הן קישרו את עצמן אחת לשנייה וניסו להרוג את בוני, אך קרוליין הרגה את המכשפה שניסתה, ובכך הרגה את כולן.
לאחר שקונור מת, הופיעה על ג'רמי תחילת הקעקוע, מה שאומר שהוא מכוון להיות הצייד, וככל שהוא הורג יותר ערפדים כך הקעקוע חושף את עצמו. הקעקוע הוא בעצם מפה למקום בו שוכן סיילאס והתרופה. ג'רמי הורג את קול, ובכך גם כל ערפד ששינה, וכך משלים את הקעקוע, ומגיעים לאי נובה סקוטיה, ומגלים שם את סיילאס והתרופה. ג'רמי ובוני הגיעו לקברו של סיילאס, אך מסתבר שגם קת'רין הגיעה לקבר שלו, חטפה את התרופה והאכילה את ג'רמי לסיילאס, וסיילאס הרג אותו.
לאחר שאלנה מגלה שג'רמי אחיה מת, היא מכבה את האנושיות שלה בעצת דיימון, ושורפת את ביתה בטענה שכל האנשים שגרו בבית הזה מתו. היא מתחילה להתחבר עם רבקה ולהרוג חפים מפשע. דיימון וסטפן מחפשים נואשות אחר קת'רין המחזיקה בתרופה כדי לרפא את אלנה ובכך להחזיר לה את האנושיות לאחר שהתברר שקשר הנתינות בינה לבין דיימון נשבר כשכיבתה אותה, ובסוף מוצאים אותה בעיר שבה היא כפתה על כולם להיות נאמנים לה. גם אלנה ורבקה מצאו אותה, והתברר שקת'רין ואלייג'ה, אחיה של רבקה, מנהלים קשר רומנטי. הם אינם מוציאים את התרופה לאחר שקת'רין מעכבת אותם. היא מביאה את התרופה לאלייג'ה כהוכחה שהשתנתה ממי שהיא הייתה פעם במקום לנקום בקלאוס, והוא מקבל אותה. אלייג'ה מביא את התרופה לרבקה, אך בסוף הסתבר שזה היה בעצם סיילאס, ושהוא יכול לקרוא מחשבות ולשנות צורה למי שהוא רוצה. הוא דורש מבוני להשמיד את עולם הרוחות שיצרה המכשפה קצייה כדי שהוא ואהבת האמת שלו אמרה יוכלו להתאחד לאחר שיקח את התרופה וימות. בוני ניסתה בינתיים לשלוט בכישופי ההבעה לאחר שפרופסור שיין מת באי, אז סיילאס "לבש" את דמותו ועזר לה. דיימון וסטפן עינו את אלנה במטרה שתחזיר לעצמה את האנושיות, ואפילו ניסו את קת'רין ונכשלו. לבסוף, דיימון הרג את מאט מול עינייה של אלנה, והיא החזירה את האנושיות. לאחר מכן דיימון אמר לה שהוא לקח את טבעת הגילברט, מה שאומר שהוא יחזור לחיים. בוני הורידה את המעטה של עולם הרוחות ובכך ראינו דמויות שמתו בעבר כמו שילה, קול ולקסי. אלאריק הביא לדיימון את התרופה לאחר שלקח אותה מ"גופתו" של סיילאס. בוני ניסתה להחיות את ג'רמי, והצליחה, אך היא מתה בעצמה. בפרק האחרון קול ואנשיו מנסים להתנקם במי שהרג אותם. ביום זה היה גם יום סיום הלימודים של החבורה. רבקה מנסה לברר את רגשותיו של מאט כלפיה עקב הנשיקה ומאט והיא יוצאים לסיבוב בעולם כזוג. קלאוס גם חזר לעיר ונתן לקרוליין מתנה לסיום הלימודים - את החופש של טיילר לחזור למיסטיק פולס. החבורה לא ידעה שבוני מתה מאחר שגם היא הייתה רוח, וכשהורידה את המעטה היא הייתה כמו כולם. אלנה וקת'רין התעמתו, שבסוף העימות אלנה השתמשה בתרופה קיבלה על קת'רין ובכך הפכה לאנושית. לאחר שבוני החזירה את המעטה ג'רמי ניסה להיפרד ממני כראוי, אך גילה שהוא חי והיא מתה. היא ביקשה ממנו לא לספר לאף אחד שהיא מתה כדי לא להעציב אותם, אלא לספר שהיא נסעה לחופשה עם אמא שלה. בסוף העונה סטפן ודיימון במתח עקב הבחירה של אלנה. דיימון ניצב מול האח כשאלנה נכנסת לחדר, דיימון אומר לה שהוא רצה לומר לה סליחה אך לא מתכוון לבקש סליחה על מי שהוא ועל אהבתו אליה. אלנה אומרת שגם היא לא רוצה לבקש סליחה על זה שפגשה את דיימון ועל כך שהיא מאוהבת בו. וכך אלנה מציגה את בחיר ליבה - דיימון. סטפן ששמע את כל השיחה מחליט לעזוב יחד עם לקסי. בוני חשבה שהיא ניטרלה את סיילאס, אך טעתה כשבעצם זה מה שסיילאס גרם לה לחשוב, וכשסטפן הלך לזרוק את גופתו לים, ראה שיש שם רק שק אבנים. סיילאס התגלה אליו בפניו האמיתיות - פניו של סטפן, שמתגלה לנו שהוא כמו אלנה גם כפיל של סיילאס. מתברר שסיילאס הוא הכפיל הראשון. שניסה לרמות את הטבע ולהיות בן אלמוות אבל הטבע איזן את עצמו ויצר את שושלת הכפילים. סיילאס כולא את סטפן בתוך קבר ומשליך אותו לאגם כמו שהוא תכנן לעשות לו. בסצנה האחרונה רואים את סטפן טובע שוב ושוב.

עונה 5

סטפן טובע במשך שלושה חודשים בתוך כספת נעולה שסיילאס זרק לאגם. הוא נאבק בהזיות שבהן הוא פוגש את דיימון המנסה לשכנע אותו להתנתק מרגשותיו כדי להפסיק לסבול. אלנה וקרוליין עוזבות לטובת המכללה. באופן מסתורי השותפה שלהן לחדר מתה ועליה סימני נשיכת ערפד. אבל מישהו מטייח את המקרה, והחקירה טוענת שהשותפה התאבדה. אלנה מוצאת בטלפון הנייד של השותפה המתה תמונה משותפת של השותפה עם אבא של אלנה. בינתיים סיליאס מחפש את קת'רין ומשפיע השפעה מוחית על כל העיירה לחפש אותה. הוא הורג את אביה של בוני לפני קהל שלם אך משפיע עליהם לא לזכור דבר. רוחה של בוני נמצאת בקהל ועדה להירצחו של אביה. ג'רמי ומאט מבריחים את קת'רין. סיליאס מגיע למכללה בדמותו של סטפן ופוגש את אלנה הוא מנסה לבדוק אם היא יודעת היכן נמצאת קת'רין. דיימון מבקש מהשריף עזרה בחיפוש אחר סטפן באגם. השריף מוצאת כספת באגם אך בתוכה אדם אחר מת, וסימני נשיכה על צווארו.
קת'רין ואלנה חולמת חלום זהה ומאתרות את מיקומו של סטפן. קצייה המכשפה שסיילאס נטש בחתונתם לפני שנים רבות הוציאה את סטפן מתוך התיבה והצילה אותו. היא משתמשת בסטפן כדי להגיע למוחו של סיילאס, ובכישוף מצליחה לבטל את היכולת העל טבעית של סיילאס. קצייה אומרת לדיימון שבמשך אלפיים שנה ראתה את הכפילים של סטפן ואמארה (המקור של קת'רין ואלנה) מוצאים זה את זה ומתאהבים, וכי הגורל הועיד אותם זה לזה, ודיימון הוא רק מכשול. באותו הזמן מתגלה כי סיילאס חיפש את קת'רין מכיוון שרצה את התרופה שבדמה. קת'רין הפכה לבת אנוש במהלך קרב באלנה ומתוך הגנה עצמית אלנה שמה בדמה של קת'רין את התרופה. אלנה ודיימון מצילים את סטפן, הוא מתעורר בביתו אך אינו מזהה אותם. דיימון ואלנה מנסים להחזיר את זכרונותיו של סטפן. דיימון מספר לו על חייו הקודמים אך משמיט את סיפור היחסים בין סטפן ואלנה. אלנה מבלה עם סטפן ומנסה לשחזר את זכרונותיו, הוא מבין שבעבר היו זוג, אך אלנה אומרת לו שבחרה באחיו. סטפן נפגע ובוחר לשרוף את היומנים שכתב במשך השנים ולעזוב את אחיו ואת אלנה. הוא מאבד שליטה ונושך את ג'סי ידידה של קרוליין, היא מצילה את ג'סי באמצעות דמה ומשכיחה ממנו את האירוע. מאט מתעורר בביתו ומוצא סימני דם ומבין שמשהו אינו כשורה, הוא מציב מצלמות בביתו כדי לבדוק מה קורה בזמן שהוא מאבד את הכרתו. הוא מגלה ש"נוסע" נכנס לגופו ולמוחו, הנוסע מדבר אל המצלמה ואומר למאט שעליו לשמור את החרב בכל מחיר, אחרת ישלם בחייו. למרות התנגדותה של בוני הרוח, ג'רמי מספר לחבריו שהיא אינה בין החיים, והם עורכים לה טקס אשכבה ומשלימים עם מותה, היא מדברת איתם דרך ג'רמי ומרגיעה אותם.
סיילאס ודיימון עושים עסקה שבה סיילאס מוכן להחזיר את בוני לחיים, בתנאי שדיימון יהרוג את סטפן. קצייה הורגת את סיילאס ובכך מסכלת את העסקה. נדיה מגלה לקת'רין כי היא בתה וחיפשה אותה במשך שנים רבות. דיימון מערים את קת'רין, ונותן לסיילאס המת לשתות את דמה של קת'רין ומשיב אותו לחיים. סיילאס חוזר להיות מכשף. קרוליין נפרדת מטיילר. סיילאס יוצא לחפש את ה"עוגן" שבעזרתו ישמיד את הצד האחר. הוא מוצא את העוגן, ומגלה שהוא אינו חפץ אלא אהובתו אמארה. הוא מוצא אותה בתוך ארון במחסן נטוש ומחזיר אותה לחיים. אמארה פוצעת אותו ושותה את דמו. דמו של סיילאס הוא התרופה לאלמוות משום ששתה את דמה של קת'רין ואמארה הופכת להיות אנושית. קצייה מחזירה לסטפן את זכרונותיו.
קצייה מצליחה להעביר את העוגן מאמארה לבוני, בוני חוזרת לחיים ונמצאת בשני העולמות, היא מסוגלת לראות אנשים שמתו מעתה. אמארה מבקשת מסיילאס שיהרוג אותה, והוא ממלא אחר בקשתה. סטפן הורג את סיילאס. קת'רין מגלה שהיא מזדקנת, שערה מתחיל להאפיר ושיניה מתחילות לנשור, היא מבקשת מטסיה שתמצא לה תרופה. אבל טסיה מתאבדת כדי להתאחד עם סיילאס.
ד"ר ווס הורג את ג'סי כשדמה של קרוליין בדמו, והופך אותו לערפד. הוא כולא אותו ועורך עליו ניסויים. ג'סי מצליח להשתחרר מכבליו, ומבקש מקרוליין שתעזור לו. דיימון מענה את ד"ר ווס ומגלה שהוא מנסה ליצור סוג חדש ומשופר של ערפד שלא ניזון מדם בני אדם אלא מדם של ערפדים. קת'רין עוזרת למאט ומסלקת את ה"נוסע" מגופו. סטפן חווה שוב ושוב את טביעתו במשך הקיץ. ג'סי תוקף את דיימון, ואלנה הורגת אותו. קת'רין עוזרת לסטפן להתגבר על הטראומה. היא מנסה להתאבד בקפיצה ממגדל השעון משום שהיא גוססת מזקנה, סטפן מגיע ומציל אותה. ד"ר ווס משתחרר כולא את דיימון ועורך עליו ניסויים. בשנת 1953 היה דיימון כלוא על ידי ד"ר ויטמור שעשה עליו ניסויים במשך חמש שנים. אלנה מחפשת את דיימון ומבקשת עזרה מארון, חבר שהכירה במכללה. היא מגיעה לביתו ושם ד"ר ווס לוכד גם אותה, וכולא אותה בתא ליד דיימון. סטפן עדיין חווה זכרונות פוסט טראומטיים מהטביעה בכספת, קרוליין מנסה לעזור לו. דיימון מספר לאלנה שבמשך השנים שהיה כלוא, אנזו, חברו הערפד הצליח לשמור על שפיותו ועל האנושיות שבו. הוא גם מספר לה איך בסופו של דבר הצליח לברוח לאחר חמש שנים כשהשאיר את חברו אנזו מאחור למות. ארון מוצא את דיימון ואלנה. דיימון מספר לו שמאז 1958 הוא נקם במשפחת ויטמור והרג את כל בני המשפחה, ובכל פעם השאיר נצר אחד למשפחת ויטמור עד שהרג את הצאצאים מחדש. ארון יורה בדיימון. קת'רין מצליחה לשחרר את סטפן מהזכרונות על הטביעה. דיימון מתעורר ומגלה שאלנה לא נמצאת בתא. היא מתעוררת בחדר הניסויים ולידה ערפד נוסף כבול בשם אנזו.
אלנה מגלה שהיא נמצאת במרפאה של אביה, ושאביה הרופא היה שותף בניסויים שנערכו על הערפדים. דיימון וסטפן לוקחים את ארון בן ערובה כדי שד"ר ווס ישחרר את אלנה. הוא משחרר את אנזו ושולח אותו להיפגש עם דיימון שהיה כלוא שבעים שנה. אנזו מנסה להרוג את דיימון כדי לקבל את הנוגדן שיציל אותו, אבל מת בזרועותיו של דיימון. סטפן מוצא את אלנה ומשחרר אותה. דיימון מזריק לאנזו נוגדנים במעבדה ואנזו מתעורר לחיים. דיימון עוזב את אלנה ואומר לה שהוא משחרר אותה, ושהוא לא טוב בעבורה. קת'רין לוקה בהתקף לב.
קת'רין על ערש דווי, חולמת על חייה בעבר. הנוסעים תופסים את סטפן ואלנה ועורכים טקס. לפני מותה קת'רין תופסת את ראשה של אלנה והופכת להיות נוסעת בתוך אלנה. אלנה מנסה להשתחרר, אבל הנוסעים משלימים את הכישוף. דיימון מנסה לחזור אל אלנה, אבל קת'רין שבתוך אלנה נפרדת ממנו. קת'רין בוחרת להישאר ולנסות להחזיר אליה את סטפן. דיימון פגוע והורג את ארון ויטמור. החברים מבינים שקת'רין שוכנת בגופה של אלנה ומערימים עליה. היא מגיעה לביתם של האחים סלבטור וסטפן נועץ בה סכין והורג אותה. דיימון נגוע בנגיף שהזריק לו ד"ר ווס שגורם לו לרצות לשתות דם ערפדים. קת'רין הזריקה לעצמה נגיף במעבדה של ד"ר ווס כדי להדביק את גופה של אלנה ברצון להרוג את חבריה הערפדים. דיימון ואלנה בהסגר, קרוליין מחפשת את הנוגדן לנגיף.
לעיירה הגיעו ה"נוסעים" הם מעוניינים בדמם של הכפילים סטפן ואלנה כדי ליצור מקום נקי מכשפים. הם חוטפים את סטפן ואלנה ומנקזים מהם דם. הנוסעים משתלטים על גופם של רבים מאנשי העיירה, ומצליחים לבטל את הכישוף של המכשפות, בראשם עומד מרקוס. השריף יוזמת מפגש לכל הנוסעים במסעדה, מאט ודיימון פותחים את צינור הגז, ודיימון מבצע משימות התאבדות ומתנגש במסעדה עם רכבו. אלנה אינה מניחה לו לבצע את המשימה לבדו ונכנסת איתו לרכב. כל הנוסעים מתים בהתפוצצות ועוברים דרך בוני אל הצד האחר. ליב המכשפה אומרת כישוף והמתים מהצד האחר יכולים לעבור דרך בוני אל החיים. אלנה אינה מוצאת את דיימון בצד האחר, אך בוני נוגעת בה ומכריחה אותה לעבור לעולם החיים. גם סטפן ואולאריק חוזרים. אך דיימון אינו מספיק לעבור, ובוני מתה במאמץ להעביר את כולם. בוני ודיימון נשארים בצד האחר, ואלנה מתאבלת על מותו של דיימון.

עונה 6

העונה מתמקדת בעיקר במפגש ג'מיני, מפגש מכשפים השם דגש מיוחד על הקשר שבין תאומים. בנוסף, עלילת העונה עוסקת בין היתר בניסיונותיהן של הדמויות השונות להמשיך הלאה לאחר "מותם" של בוני ודיימון, ובמקביל, ובניסיונותיהם של בוני ודיימון להימלט מעולם כלא מסתורי בעזרת מכשף מרושע ממפגש ג'מיני שנכלא שם.
בתחילת העונה מוזכר כי הערפדים אינם יכולים להיכנס למיסטיק פולס עקב כישוף מיוחד המנקז את כל הקסם מהעיר שהנוסעים הטילו בעונה הקודמת. אלנה ממשיכה את שנתה השנייה בקולג' ויטמור ובעקבות אירועי סוף העונה הקודמת, היא מבקשת מלוק שיביא לה צמחים שבעזרתם היא תוכל להזות את דיימון וכך לראות אותו, אך במקביל צמחים אלו גורמים לה להיות צמאה לדם והיא מתחילה ליזון מאנשים, מתברר שקרוליין נשרה מהקולג' במטרה לפנות יותר זמן בחיפוש אחר דרך להיכנס למיסטיק פולס, ג'רמי מתאבל באמצעות שתייה לשוכרה וחיפוש אחר סטוצים, מאט נמצא במערכת להכשרת שוטרים, שהמדריך שלהם הוא בן לאחת המשפחות המייסדות, טריפ פל ובמקביל, מתברר שסטפן ברח לסוואנה שבג'ורג'יה, שם הוא עובד בתור מוסכניק ויש לו חברה חדשה בשם אייבי.
בתחילת העונה, אלנה מבקשת מאלאריק שיכפה עליה לשכוח כל רגש אל דיימון. בינתיים, לאחר שהצד השני התמוטט, דיימון ובוני, הלכאורה מתים, מוצאים את עצמם תקועים בעולם כלא המשחזר כל יום מחדש את אותו היום, 10 במאי 1994. לאחר שעוברים הימים בעולם הכלא, בוני מתחילה להאמין כי יש מישהו נוסף החולק איתם את עולם הכלא. לאחר שגילתה כי סטפן שיקר לה, קרוליין מכריחה את אנזו לבוא איתה לסוואנה, שם הם מתפרצים לארוחת הערב של אייבי וסטפן, ולאחר מכן אנזו שובר לאייבי את המפרקת והיא מתה. בעולם הכלא בוני ודיימון מתעמתים עם הזר, שמזדהה בשם קאי. קאי מסביר לבוני ודיימון שכדי לצאת מעולם הכלא צריך את "המייסד", מכשיר קטן הנראה כמו גלגל שיניים, דם בנט, לחש קסם ואירוע חוזר ונשנה, שבמקרה שלהם היה זה ליקוי החמה. קאי עוזר לבוני ודיימון למצוא את המרכיבים, וכן גם עוזר לבוני לקבל בחזרה את כוחות הכישוף שלה, אך שבלא בידיעתו, בוני ודיימון מתכוונים להשתמש בידע ולהותיר אותו בעולם הכלא, שכן הם גילו בינתיים כי קאי הוא סוציופת שרצח את בני משפחתו. כשקאי מגלה זאת, הוא מתעמת מול השניים, אך בוני מעכבת אותו מספיק זמן כדי להחזיר את דיימון אל העולם האמיתי לבדו ולהעביר את כל הקסם שבה אל בובת דובי ככלי קיבול, דבר המשאיר אותה לכודה יחד עם קאי בעולם הכלא. סטפן, שבינתיים חזר אל מיסטיק פולס, מתאחד שוב עם דיימון. בינתיים, מאט מגלה שטריפ הוא צייד ערפדים שמחזיק את אנזו והוא עוזר לאנזו להשתחרר, אך ללא ידיעת האחרים, אנזו משנה את טריפ לערפד, כך שהוא מת בחציית הגבול של מיסטיק פולס. במקביל, דיימון מנסה להדליק בחזרה את רגשותיה של אלנה כלפיו, אך ללא הצלחה ואילו אלאריק מתאהב בג'ו, רופאה המעבירה את קורס הרפואה של אלנה. אלאריק מבקש מאלנה לברר על ג'ו, וזו האחרונה מגלה כי ג'ו היא למעשה מכשפה וכי היא יודעת שהיא ואלאריק ערפדים. במהלך קרנבל הסתיו, אלאריק נגרר למיסטיק פולס ומת בגלל היותו ערפד, אך ג'ו, שנוכחת באירוע, מצליחה להחזירו לחיים בתור אנושי והשניים מתחילים לצאת.
בחג ההודיה, אלנה מחפשת אחר דרכים לספר לליאם, בחור עליו נדלקה, על עובדת היותה ערפדה, אך ללא הצלחה ובמקביל, דיימון ואלאריק נוסעים לפורטלנד, במטרה לאתר אחר מפגש ג'מיני שיורו להם אחר דרך לשחרר את בוני מעולם הכלא. לאחר שרשרת של אירועים ופלאשבאקים, מתגלה כי קאי הוא למעשה אחיה התאום של ג'ו וכי שניהם אחיהם הבכורים של לוק וליב. בנוסף, מתברר כי הסיבה לכך שקאי רצח חלק מבני משפחתו וניסה לרצוח את ג'ו, לוק וליב על מנת לקבל את השליטה כמנהיג על מפגש ג'מיני. במקביל, בעולם הכלא, קאי ובוני מגיעים אל הבית שלו בפורטלנד, שם הוא שואב את הקסם של ג'ו שהחביאה בתוך פגיון ולאחר מכן הוא נוטש אותה ובורח מעולם הכלא. דיימון ואלנה משכנעים את ליב להעביר אותם באופן זמני לעולם הכלא על מנת למצוא את בוני, אך השלושה נכשלים בכך ונאלצים לחזור למיסטיק פולס בלעדיה. לאחר שסיים להתאבל על בוני, ג'רמי מחליט לעזוב את מיסטיק פולס לטוב ולרע ולצוד אחר ערפדים במקומות אחרים. לאחר מכן, קאי חוזר למיסטיק פולס, שואב את הכישוף של הנוסעים וכופה על ג'ו לקבל בחזרה את הקסם שלה ואז להתמזג איתו בכך שמאיים להרוג את ליב, וג'ו מסכימה לתנאיו. לאחר מכן, קאי חוטף את אלנה ומחזיק אותה כבת ערובה ב"מיסטיק גריל" ודיימון משכנע את ג'ו להשתמש בכישוף הסוואה על מנת להציל אותה. ג'ו מצליחה, אך נחלשת מאוד כתוצאה מכך. בינתיים, לאחר שג'ו מודיעה לאלאריק שהיא בהיריון ממנו, השניים מתארסים. במקביל, מתברר שלאליזבת, אמה של קרוליין יש גידול במוח והיא נופלת למשכב. קרוליין מנסה לרפא אותה באמצעות דמה, אך בטעות רק מזרזת את המחלה וגורמת למותה. לוק מחליט להתעמת עם קאי במקומה של ג'ו, והשניים עוברים את המיזוג, אך בעקבות כל לוק מת וקאי גוסס מכך שהתמזג עם התאום הלא נכון. בעולם הכלא, בוני, שמקבלת את המסר של דיימון ובאמצעותו גם את הקסם שלה בחזרה, מצליחה לברוח מעולם הכלא, אך לא לפני שמתעדת באמצעות מסרטה שמצאה בבית סלבטור אישה מסתורית. במיסטיק פולס, בוני מתאחדת עם דיימון ומספרת לו על האישה המסתורית שפגשה, וזה האחרון מבין כי מדובר בלילי, אמו שלו ושל סטפן. מתאבלת על מותה של אמה, קרוליין מחליטה לכבות את האנושיות שלה, ופותחת במעשי הרסניים, החל בכפייתו של סטפן לכבות את האנושיות שלו. בוני וקאי לוקחים את דיימון ואלנה אל עולם הכלא של שנת 1903 במטרה למצוא את לילי; הם מוצאים את לילי, אך בוני נוטשת את קאי בעולם הכלא.
בחזרה במיסטיק פולס, בוני סולחת לדיימון ונותנת לו את התרופה לערפדות שגנבה מהקבר של סיילאס שבעולם הכלא, על מנת שיוכל לחיות את חייו כאנושי יחד עם אלנה, שבינתיים קיבלה בחזרה את רגשותיה אליו. דיימון מתכנן תוכנית להשיג בחזרה את אנושיותם של סטפן וקרוליין על ידי לילי, אך בתמורה, לילי דורשת מדיימון שיעזור לה להחזיר את משפחת ה"כופרים" שלה מעולם הכלא. דיימון מסכים, ותוכניתו מצליחה כשבעזרת לילי הוא מצליח להדליק את האנושיות של סטפן שבתורו מדליק את האנושיות של קרוליין. עד מהרה, דיימון לומד מג'ו כי הכופרים הם מכשפים ומכשפות בעלי יכולת לשאוב קסם, כמו קאי, אלא שגם לאחר שנהפכו לערפדים, הם עדיין מצליחים לשמור על יכולות הכישוף שלהם, ולכן הם נכלאו בעולם הכלא. בדיון ביניהם, אלנה מביעה כלפי דיימון את רצונה לחזור להיות אנושית ולהקים משפחה, ולאחר שלילי חושפת בפניה בכפייה את העובדה שדיימון מחזיק בתרופה, הוא אומר לה שהוא ייטול את התרופה יחד איתה. במסיבת הרווקות של ג'ו ב"מיסטיק גריל", לילי חושפת בפניה כי הוא נושאת תאומים בבטנה. בחתונה של ג'ו ואלאריק, קאי מופיע, הורג את ג'ו וגורם לכאוס המוני בעודו טובח בכל מפגש ג'מיני. אלנה, שכעת כבר נטלה את התרופה ונהפכה לאנושית, מתעלפת, ודיימון ובוני לומדים כי קאי הטיל כישוף המקשר בין בוני ואלנה - כל עוד בוני חיה, אלנה תישאר בתרדמת. בזעמו, דיימון עורף את ראשו של קאי. במזח, אנזו ולילי מגלים כי קאי הביא את הכופרים יחד איתו מעולם הכלא. העונה מסתיימת בסצנה עתידית המראה את מאט, כעת לבוש בבגדי השריף, מפטרל ברחובות מיסטיק פולס, הנטושה וההרוסה כעת, בעוד דיימון עומד על ראש מגדל השעון ומשקיף על העיר.

עונה 7

בעונה מתגלים יצורים על טבעיים חדשים הנקראים "כופרים" הם שואבי קסם שנהפכו לערפדים שנלקחו תחת חסותה של לילי אמא של סטפן ודיימון סלבטור. סטפן וקרוליין זוממים להרוג את הכופרים, הם מניחים פצצה בביתם ומפוצצים את הבית עם הכופרים בפנים. אבל הכופרים שורדים ונוקמים בעיירה. בזמן טקס הסיום של השוטרים של מאט הם טובחים בכל האורחים בטקס כולל בכל כיתת השוטרים. סטפן וקרוליין מבינים שאין ברירה וכי הכופרים חזקים יותר, סטפן מנצל את העובדה שדיימון מחוץ למדינה עם אלאריק ועם בוני וסוגר עסקה עם לילי. הם מפעילים שליטה מוחית על אנשי מיסטיק פולס ומפנים את כל העיירה כדי למנוע הרג נוסף ומשאירים לכופרים את העיירה. כל אדם שיעז להיכנס לעיירה דמו בראשו. העיירה מתרוקנת מאנשים, וסטפן אף מקריב את ביתו ללילי ולכופרים. דיימון ובוני חוזרים מאמסטרדם ומחליטים להילחם, הם מצליחים להרוג את אחד הכופרים בלי ידיעתם של קרוליין וסטפן. אנזו מגיע לביתה של קרוליין ומסמם אותה. הוא נשאר נאמן ללילי. בסוף הפרק הראשון ובתחילתו סטפן מעיר את דיימון מתוך ארון קבורה משום שהוא זקוק לעזרתו. הכופרים נוקמים את מותו של אחד מחבריהם שדיימון הרג, אנזו משתף איתם פעולה ומוסר להם את קרוליין. דיימון מנסה לשכנע את לילי להתחלף עם קרוליין, היא מסרבת. הוא מגלה שאינו יכול להיכנס לביתו הקודם. מסתבר שלילי העבירה את הבעלות למאט ומחקה את זיכרונו. מאט מסכים למות לכמה שניות כדי לשחרר את הבית מכישוף המפתן, וכדי לאפשר לסטפן ודיימון לחלץ את קרוליין. אבל החילוץ נכשל. לילי פותחת את אחוזת הקבר ומחזיקה בגופתה של אלנה, ומאלצת את דיימון לעזוב את מיסטיק פולז. אלאריק מוצא את אבן הפיניקס, הוא נותן אותה לבוני והיא מזהה כוחות רוע באבן, ומבקשת ממנו להשמיד אותה. אך הוא אינו עושה כן. במהלך הפרק נראית קרוליין בעוד שלוש שנים כשהיא מפיקה תוכנית בטלוויזיה, ומישהו יורה בה חץ. בעוד שלוש שנים סטפן במנוסה הוא מטשטש את עקבותיו ומפוצץ את מכוניותו. בהווה דיימון בוני וריק מנסים למצוא כופר נוסף ששוחרר מעולם הכלא, הם מגיעים לאוסקר ומבקשים ממנו לקחת מבוני את החזיונות שיש לה מאז שנגעה באבן. אוסקר מנסה לקחת את החזיונות ומגלה שאבן הפניקס אצל ריק. הוא מהמם את כולם וגונב את האבן. דיימון וריק משתלטים עליו ולוקחים את האבן בחזרה. קרוליין קוראת ביומנו של סטפן מלפני מאה וחמישים שנה ומגלה שאחת הכופרות, ואלרי, הייתה אהובתו הראשונה של סטפן. מתברר שלילי שלחה בעבר את ואלרי לבדוק את מצבו של סטפן, וואלרי התאהבה בו. אך נאלצה לעזוב במצוות לילי. ואולם מתברר שואלרי הייתה בהיריון מסטפן, ואלרי קבעה להיפגש עם סטפן, אבל ג'וליאן, מאהבה של לילי, מצא אותה, גילה על ההיריון והכה אותה עד שאיבדה את העובר. קרוליין מראה ללילי את היומן של סטפן, ועד כמה אהב אותה. לילי מתרככת ומשחררת אותה. דיימון לוכד את אוסקר אחד הכופרים, ומבקש מלילי את אלנה תמורתו. ואלרי מוצאת את אוסקר, שמסתבר יצא לחפש את ג'וליאן במצוותה של לילי, היא הורגת אותו כדי שלא ימסור מידע על מיקומו של ג'וליאן. בוני מצליחה להחזיר את אוסקר לחיים בעזרת אבן הפיניקס. לילי מחזירה לדיימון את אלנה. ובוני עוזרת לריק ומחזירה לחיים את ג'ו אשתו המתה בעזרת אבן הפיניקס. ואלרי מספרת לבוני שבאבן הפניקס נמצאים נשמות של ערפדים. בוני מבינה שהכניסה נשמות אחרות של ערפדים לגופם של אוסקר וג'ו. דיימון וסטפן מתלווים לואלרי בדרכה לשרוף את גופתו של ג'וליאן. כשהיא עומדת לשרוף את גופתה מגיעות שתי הכופרות שעקבו אחריה ולילי אחריהן. ואלרי מתחננת לפני לילי לא להחזיר את ג'וליאן לחיים, ומספרת לדיימון שרעיון התרדמה של אלנה הוא רעיון שלילי הציעה לקאי. אנזו מבקש מלילי לבחור בינו לבין ג'וליאן והיא בוחרת בג'וליאן. הכופרים מחזירים את נשמתו של ג'וליאן לגופו. סטפן מנסה להרוג את ג'וליאן במסיבה ונכשל. הערפדה שנכנסה לגופה של ג'ו מתה. ואלרי צופה בסרט החתונה של ריק ומבינה שקהילת ג'ימני הצילה את התאומים שהיו ברחמה של ג'ו. בעזרת כישוף היא מגלה שהתאומים נמצאים ברחמה של קרוליין. בבדיקת היריון קרוליין לא מקבלת אישור לאבחנה הזו. מאט מוצא 24 אנשים יושבים בבית הספר התיכון ללא תנועה. סטפן מספר לאמו שג'וליאן הרג את נכדה. היא אינה מאמינה. אנזו מוצא חרב שהייתה חשובה לג'וליאן, הוא מנסה להרוג אותו, דמיין מגיע ברגע האחרון ועוזר לו, אך הם לא מצליחים להרוג את ג'וליאן. ואלרי מבטלת את כישוף ההסוואה והתאומים ברחמה של קרוליין נגלים. סטפן ודיימון מנסים להסביר לילי שג'וליאן הוא פסיכופט וחולה נפש כמו אביהם, לאחר הדו-קרב בין ג'וליאן לאנזו היא משתכנעת ומחליטה לשתף פעולה עם בניה. הם לוכדים את ג'וליאן אבל מרי לואיז משחררת אותו והוא שובה את דיימון ואת ואלרי ומכריח אותה לבחור אחד מהם שיישאר בחיים. היא מתאבדת, אך אינה יודעת שגוליאן שמרי לואיז כבר ניתקה את הקשר ביניהם. ג'וליאן בורח. דיימון וסטפן מוצאים אותו, והוא דוקר את דיימון בחרב המכושפת ולוכד את נשמתו באבן הפניקס. נורה מגיעה במפתיע ודוקרת גם את סטפן בחרב. בוני מחלצת את סטפן בקלות מתוך האבן אך מתקשה לחלץ את דיימון. הוא חווה שוב ושוב את אותו היום שבו התבקש ללכוד עריקים במלחמת האזרחים, והרג את כולם. דיימון חוזר מהגיהנום וכמעט הורג את חבריו. בזמן שנעדר השתלט ג'וליאן על מיסטיק פולס. דיימון הוזה לאחר שנשמתו יצאה מהאבן. וכדי להיפטר מהדמות בהזיותיו הוא מבקש מטיילר שיוביל אותו לגופתו של אלנה. הוא שורף את הגופה, והורג את טיילר.
קרוליין מתעלפת ונלקחת לבית החולים, היא מגלה שהיא מתייבשת. ואלרי נחלצת לעזרתה ומגלה שהתאומים שבתוכה שואבי כשפים והם שואבים ממנה את כישוף הערפדיות ולכן היא נחלשת. ואלרי נותנת לקרוליין צמיד מכושף כדי שהתאומים ישאבו ממנו את הכישוף ולא מקרוליין. בעקבות שריפת גופתה של אלנה לדיימון יש משאלת מוות, הוא מתגרה בג'וליאן והורג את אחד מאנשיו, ונכנס לזירה להיאבק עד מוות בערפדיו של ג'וליאן. סטפן מנסה לעצור את דיימון מלהיכנס לזירה עם ג'וליאן אבל לא מצליח לעצור בעדו. סטפן מגיע שניות לפני שג'וליאן תולש את ליבו של דיימון ומציל אותו בסיועה של ואלרי. דיימון מגלה לסטפן שהרג את אלנה. אנזו מוצא את ריינה ציידת הערפדים בבית חולים והורג אותה. הוא שורף את גופתה ובמקומה מופיעה נערה צעירה. הנערה הצעירה היא ריינה ציידת הערפדים מזה כמה מאות. סטפן נחלץ לעזרתו של דיימון והיא דוקרת אותו בחרבה וכך מסמנת אותו. קרוליין יולדת את התאומות. אנזו מספר לדיימון שהוא לא שרף את גופתה של אלנה, ושטיילר והוא החביאו ארון ריק, ושארונה של אלנה מוגן בניו יורק. סטפן במנוסה מריינה ציידת הערפדים. דיימון מחליט להתייבש לצד ארונה של אלנה, ונשאר רדום בארון לצדה במשך שלוש שנים. סטפן מעיר אותו לאחר שלוש שנים כדי שיסייע לו להימלט מריינה הציידת. קרוליין לא מצטרפת למנוסתו של סטפן ומעדיפה להישאר ולגדל את בנותיו של אלאריק. ואלרי מצטרפת אל סטפן בבריחתו ממרינה. בוני ואנזו מתקרבים, היא נכנסת לבית חולים כסמויה כדי למצוא את קרובת משפחתה של מנהלת ה"נשקייה". בוני חולה בגלל כדורים שבלעה שנועדו להסתיר אותה מאנשי הנשקייה. אלכס, בעלת הנשקייה, אומרת לאנזו שהיא זקוקה לבוני כדי לפתוח את הכספת שבה כלואה אחותה. בוני פוגשת את וירג'יניה אחותה של אלכס במחלקה הפסיכיאטרית כדי לברר מה נמצא בכספת. וירג'יניה מספרת לה שמה שנמצא שם מחסל את החמלה והופך אנשים לאכזריים. היא מבקשת מבוני לא לשחרר את מה שנמצא בכספת. דיימון מבטיח לאלכס למסור לידה את בוני בתמורה לעזרה בהרג כל הערפדים שברשימה של ריינה. יחידת הנשקייה הורגים את כל הערפדים שהשתחררו אבל חוטפים את קרוליין ואלאריק. בוני פותחת את הכספת. אלכס ואנשי היחידה נכנסים פנימה. היא מוצאת גם את גופת אחותה. בוני נועלת את הנשקייה בכישוף ולא מאפשרת לאף אחד לצאת החוצה. ריינה נותנת את שארית חייה לבוני, אבל בטקס ההצלה של בוני היא הופכת אותה לציידת במקומה. בוני בוחרת לא להתעורר וניסיונות חבריה להיכנס לתת המודע שלה אינם נושאים פרי. דיימון מצליח להעיר אותה כשהוא מתאכזר אליה בתת-המודע שלה. בוני מתעוררת ויוצאת למסע ציד אחרי חבריה הערפדים. דיימון מצליח להיכנס לכספת, להרוג את השמאן האחרון ולהחזיר את בוני למצבה הנורמלי. הוא לא יוצא משם. אנזו נכנס להוציא אותו ושניהם נשארים שם. כשאלאריק מצליח סוף סוף לפתוח את דלת הכספת הם מגלים שהכספת ריקה. אנזו ודיימון נעלמו. לאחר שלושה חודשים מתחילות להגיע שמעות על אנשים שנעלמו. דיימון ואנזו במסע רציחות.

עונה 8

העונה עוסקת בעיקרה בגאולתם של הדמויות הראשיות מהמעשים הרעים שביצעו במהלך חייהם. רוב עלילתה של העונה עוסקת במאבקם של הדמויות נגד קייד, משרתיו - האחיות הסירנות - והגיהנום אליו הם עתידים להגיע. שני הפרקים האחרונים של הסדרה עוסקים במאבקם מול קת'רין, נישואיהם של סטפן וקרוליין וחזרתה של אלנה.
לאחר שנלקחו על ידי דמות מסתורית, אנו מגלים בפתיחת העונה כי דיימון ואנזו משרתים כעת את סיביל, סירנה בעלת יכולות טלפתיה חזקות ועצומות מאוד, אך בעוד דיימון משרת את סיביל ללא בעיות, אנזו נאבק בכך באמצעות היאחיזותו בזיכרונותיו מבוני - דבר המתסכל את סיביל מכיוון שהיא אינה מצליחה לפרוץ למוחו. בנוסף, מתגלה כי סיביל עצמה היא משרתו של השטן. במקביל, קרוליין ואלאריק שוכרים את סלין, אישה נאה ומסתורית, על מנת שתשמרטף על ליזי וג'וזי. וירג'יניה סנט ג'ון, שבינתיים שמעה על כך שבוני וחבריה לא שעו לאזהרותיה, נמלטת מהמוסד לחולי נפש ופורצת לביתה של קרוליין, במטרה להתעמת מול סלין, אך קרוליין מגיעה ומצילה את סלין בכך שהורגת את וירג'יניה. סיביל לומדת דרך קריאת רסיסים ממוחו של אנזו כי לדיימון וסטפן יש קרובת משפחה אחרונה החיה בשם שרה סלבטור, ושולחת את דיימון לצוד אותה. סטפן, קרוליין ובוני, שבינתיים למדו על סיביל ותוכניותיה, מגיעים לדירה של שרה, שם מתפתח מאבק בין הקבוצות ולבסוף סיביל הורגת את שרה. כתוצאה מהמאבק בדירה, סיביל לומדת כי דיימון עדיין קשור לזיכרונותיו מאלנה ומחליטה לשנות את זיכרונותיו כך שלא יהא דבר העומד בפני ציותו המוחלט אליה. בבית סלבטור, סטפן מציע לקרוליין נישואין, וזאת האחרונה מסכימה. לאחר מכן, סיביל כופה על דיימון ואנזו להילחם עד למוות, וכופה על בוני לבחור בין שני הגברים. כשנראה כי ידו של דיימון על העליונה, בוני מופיעה ובוחרת באנזו, רק כדי לגלות שסיביל כופה עליו לכבות את האנושיות שלו ושולחת את דיימון להרוג אותה. בוני מחליטה לקחת את אנזו אל הבקתה המשותפת שלהם ושם להחזיר אותו לאנושיות שלו. לאחר שתפסו את סיביל, סטפן מבקר אותה בתאה, שם הוא לומד על ההיסטוריה שלה: לפני יותר מאלפיים שנה, חי אדם בשם ארקדיוס, שכונה בשם קייד. לקייד היו יכולות על חושיות ויוצאות דופן, ובשל כך הוא נידון להישרף על המוקד, אך ברגע נשימתו האחרונה, קייד יצר פיצוץ רוחני שהתהווה למה שבני האנוש מכירים בשם גיהנום. שנים לאחר מכן, בעודה נערה צעירה, סיביל גורשה מכפרה בשל היותה בעלת יכולות טלפתיות יוצאות דופן אל אי מבודד ורחוק, שם היא פגשה עוד נערה בעלת יכולות דומות, והשתיים נהפכו ל"אחיות". דרך סיפורה, סטפן לומד כי הסירנה השנייה המסתובבת במיסטיק פולס, היא סלין, הבייביסיטר של ליזי וג'וזי.
דיימון, בציוויה של סיביל, הולך להרוג את פיטר מקסוול, זר לכאורה, המתגלה כאביו של מאט. מאט מציל את אביו מדיימון, ומספר לו על קיומם של ערפדים. לאחר שחוזר להכרה, דיימון מספר למאט שהוא הרג בינתיים את טיילר. מאט ההמום לומד כי לפני מותו, טיילר חקר יחד עם וירג'יניה על סלין, הסירנה השנייה. במקביל, סלין לוקחת את התאומות לקרנבל למרות היום החופשי שלה, שם היא מספרת להן על קייד. סטפן וקרוליין מגיעים לקרנבל, שם הם מתעמתים מול דיימון. קרוליין מעלפת את דיימון, אך סיביל, שבינתיים ברחה מתאה, מחזירה אותו. במקביל, בוני מצליחה להחזיר את האנושיות של אנזו לאחר שהשתמשה בנר קסום, ומאט נפגש עם קרוליין ומראה לה תמונה של הסירנה השנייה, שקרוליין מזהה כסלין. אלאריק וקרוליין חוזרים אל ביתם רק כדי לגלות שסלין והתאומות נעלמו והותירו אחריהן ציור המתאר את התאומות יחד עם סלין וקייד. כחלק מעסקה שעשה עם קייד, סטפן מחליף את נשמתו שלו ושל דיימון בתמורה לנשמותיהן של התאומות, אך בעוד קייד משוכנע שסטפן ייכנע למרטש שבו, סטפן נחוש לשמור על ראש צלול למרות אנושיותו הכבויה, דבר שנכשל לאחר שהתפתה לדם של מבקרת בבית חולים ואז הוא חוזר להיות המרטש שהיה לפני מאות שנים. סטפן המרטש מגלה כי דיימון שומר את השרשרת של אלנה שקיבל מקרוליין וכופה עליו לזרוק את השרשרת, אך דיימון חוזר ומוצא את השרשרת בחזרה בשדה. בינתיים, קרוליין חוזרת לביקור בתיכון מיסטיק פולס, רק כדי לגלות כי סיביל מלמדת שם באמצעות הכפייה הטלפתית שלה. סיביל לוקחת את קרוליין והכיתה אל אתר הטבח של מאה המכשפות, שם סיביל כופה על קרוליין למצוא עבורה פעמון עתיק. קרוליין יוצרת קשר עם מאט, שמגלה מאביו כי משפחתו היא זו שלמעשה ייסדה את מיסטיק פולס וכי הוא השליך את הפעמון מגשר ויקרי בשנת 2009, וכי הפעמון התגלה באותו הלילה שאלנה והוריה נקלעו לתאונה על הגשר. כשקרוליין וסיביל מגיעות למחסן שם מוחזק הפעמון, הן מגלות כי סלין כבר גנבה את הפעמון. סיביל עוזבת, אך לא לפני שהיא זורעת בליבה של קרוליין ספק כי גם אם סטפן יוכל להתחמק מהחוזה עם קייד מבלי להיות מרטש, הוא יוכל לחזור לסורו בכל עת ויהיה עליה להתמודד עם הבלגן שייצור.
סטפן ודיימון חוזרים למיסטיק פולס לאירוע "נערת מיסטיק פולס", שם לאחר שסטפן זורע כאוס ומשנה את אחת הנערות לערפדה, קרוליין נפרדת ממנו ומבטלת את אירוסיהם. דיימון כובל את סיביל במרתף בית סלבטור, שם היא משתמשת ביכולותיה על מנת להחזיר לו את האנושיות שלו, דבר המחזיר לו את רגשות האשמה על כל מה שעשה ושם אותו במצב קטטוני. כדי לקבל את דיימון בחזרה, בוני וקרוליין נכנסות אל תוך התת-מודע שלו על מנת להוציאו משם. בינתיים, סטפן הורג את ויולט, הנערה אותה שינה לערפדה. במגדל השעון, סטפן, סלין, מאט ואביו נפגשים, שם סטפן כופה על מאט לצלצל בפעמון 12 פעם על מנת לשחרר את אש הגיהנום ולהחריב את מיסטיק פולס עבור קייד, אך דיימון מגיע בזמן לעצור את מאט לפני הצלצול ה-12. אף על פי שמנע מאש הגיהנום לשרוף את מיסטיק פולס, מתברר ש-11 צלצולים הספיקו על מנת לפתוח פתח זעיר בין הגיהנום ומיסטיק פולס, מה שאיפשר לכמה נשמות סוררות ובראשם קייד, לצאת מהגיהנום. קייד נפגש עם סיביל וסלין ולאחר מכן, מעלה אותן באש. קרוליין שובה את סטפן ואומרת לו שהיא תעשה כל מה שצריך על מנת להחזיר לו את האנושיות שלו, אך קייד משחרר אותו מהשבי ונותן לו אולטימטום: להרוג מאה אנשים או לחלופין, את אלנה. לאחר שהסכים לחזור להיות אנושי עבור בוני, בוני ואנזו מגיעים אל בית מוגן שבוני קנתה והסתירה שם את אלנה על מנת להגן עליה, שם בוני שואבת קצת מדמה של אלנה על מנת להחזיר את אנזו לאנושי, אך סטפן מגיע ועוקר את ליבו של אנזו לנגד עיניה. בוני זועמת, בוני משתמשת בדמה של אלנה על סטפן ויוצרת פיצוץ רוחני. עד מהרה, מתגלה כי בעקבות חזרתו של סטפן לאנושי, כל הכפיות שכפה על בני אנוש כערפד, הולכים ומתפוגגים, וקרוליין ומאט נאלצים לעבור יום בכפייה מחדש על כל האנשים במיסטיק פולס שסטפן כפה עליהם וכן בהשמדת כל הראיות למעשי הרצח שסטפן היה אחראי עליהם. בפלאשבקים שמאט חווה, מתברר כי אחד מאבות אבותיו, אית'ן, שייסד את מיסטיק פולס וריתך את הפעמון, נכפה על ידי סיביל וסלין לשנות את הפעמון כך שבצלצול ה-12 הוא ישלח אש גיהנום על מיסטיק פולס, אך ביאטריס, אחת מאמותיה הקדמוניות של בוני, הזהירה את 100 המכשפות שהקריבו את עצמן על מנת למנוע מאש הגיהנום להתפשט. אז, ביאטריס כלאה את סיביל וסלין בכספת ואית'ן כתב ביומנו את הדרך להשמיד את קייד. בעודם מתכננים להשמיד את קייד באמצעות פגיון מיוחד, דיימון ואלאריק מקבלים ביקור מפתיע מקאי, שחושף שיש לו דרך יותר טובה להרוג את קייד.
בבית החולים, לאחר שנפצע אנוש בתקרית נקם, סטפן מספר לקרוליין כי בכוונתו לעזוב את מיסטיק פולס ונפרד ממנה בחושבו כי לא מגיע לה כל הייסורים שיעבור בדרך אל הגאולה. במקביל, בוני לומדת מקייד כי גם לה יש כוחות טלפתיה חזקים כמו לו ולסירנות, וכי במותו של אנזו היא יצרה עולם רוחני, בדומה לעולמו של קייד, ושם היא שיכנה את נשמתו של אנזו. אלאריק מביא את התאומות לראות את קרוליין ומספר לה כי התאומות מתחילות לאבד שליטה על היכולות שלהן. דיימון מביא את קאי אל ארונה של אלנה, ואומר לו כי הוא יוכל לזכות בגאולה אם יחזיר את אלנה, אך זה האחרון שואב את דיימון ונעלם עם ארונה של אלנה. לאחר מאבק ממושך, סטפן מצליח לדקור את קייד עם הפגיון ולהשמידו, אך קאי, שבינתיים נכלא שוב בעולם כלא על ידי בוני, חושף בפניה כי השמדתו של קייד לא השמידה את הגיהנום, אלא רק העבירה אותה לידיה של קת'רין. סטפן, שהבין את טעותו, חוזר אל הנשקייה, שם הוא מתנצל בפני קרוליין ומציע לה שוב נישואין. דיימון מתכנן לפתות את קת'רין על ידי ארגון נישואיהם של סטפן וקרוליין. הנישואין מתנהלים כרגיל, וסטפן וקרוליין נישאים, אך קלי, אמו של מאט שחזרה גם היא מהגיהנום וכעת היא משרתת את קת'רין, חושפת כי גרמה לדליפת גז בבית לוקווד, שם נמצאות בוני והתאומות. קרוליין וסטפן מגיעים באיחור, בדיוק ברגע בו הבית מתפוצץ, אך התאומות שואבות מבוני את כח הקסם שלה ומשתמשות בכך על מנת להציל את שלושתן. קלי חושפת בפני הקבוצה כי שרפת הבית הייתה פעולת הסחה שנועדה להסיח את דעתם ממגדל השעון, שם ויקי מתחילה לצלצל את 12 הצלצולים. מאט ופיטר מגיעים אל מגדל השעון במטרה להניא את ויקי מכך. בעודה במצב לימבו, בוני פוגשת את אלנה ואנזו, שמשכנעים אותה כי עדיין לא הגיע זמנה. בבית סלבטור, קת'רין חושפת את עצמה בפני האחים. סטפן דוקר את קת'רין עם הפגיון העשוי מעצמותיה, אך זאת האחרונה חוזרת וחושפת בפני דיימון כי היא יכולה לחזור מהגיהנום מתי שתרצה וכי קייד היה בשליטתה מאז מתה. בינתיים, מאט והמשטרה מנהלים נוהל פינוי המוני מן העיר, ובוני מגלה כי ביכולתה לנצל את כל הקסם שלה על מנת להפנות את אש הגיהנום בחזרה לגיהנום ולהשמידו באופן סופי. דיימון מתכוון להקריב את עצמו על מנת לוודא שקת'רין תישאר בגיהנום כשבוני תעשה זאת, אך סטפן מגיע, נותן לדיימון מדמו כדי שיוכל לחיות את חייו האנושיים יחד עם אלנה, ואז מקריב את עצמו ומת יחד עם קת'רין. סטפן מבקר את אלנה במצב הלימבו, שם הוא מספר לאלנה את כל מה שעבר ואז מעביר באמצעותה מסר אל קרוליין. בעודו מוצא שלווה, סטפן מתאחד עם לקסי בעולם הבא. לאחר שבוני מצליחה לשבור את הכישוף של קאי, אלנה מתעוררת ומתאחדת עם בוני, קרוליין, אלאריק ודיימון. באפילוג של הסדרה, בית סלבטור מוסב אל בית ספר לילדים על טבעיים על שמו של סטפן, בו נראה ג'רמי יחד עם חבריו, אלנה חוזרת ללימודי הרפואה שלה, ויקי, טיילר, ליז, ג'ו משקיפים על חייהם של אהוביהם בעודם מוצאים את שלוותם בעולם הבא. לאחר שהזדקנו יחד וחיו את חייהם, אלנה ודיימון עוברים לעולם הבא, שם אלנה מתאחדת עם הוריה המאמצים, אביה הביולוגי ודודתה, ג'נה, ואילו דיימון מתאחד עם סטפן.

הפקה

בתחילה, היה לקווין ויליאמסון עניין מועט בפיתוח הסדרה. למרות זאת, בעידוד מצד ג'ולי פלק, הוא החל לקרוא את הספרים והחל להתעניין בסיפור: "התחלתי להבין שזה סיפור על עיירה קטנה, על הבטן הרכה של העיירה ועל מה שמסתתר מתחת לפני השטח." ויליאמסון הצהיר שסיפור העיירה יהיה המוקד העיקרי של הסדרה, ולא התיכון.
ב-6 בפברואר 2009 ורייאטי הודיע כי רשת The CW נתנה אישור לפיילוט של "יומני הערפד" עם ויליאמסון וג'ולי פלק ככותבים הראשיים ומפיקים בפועל. ב-19 במאי 2009, הסדרה הוזמנה רשמית לשידור לעונת 2009–2010. פרק הפיילוט צולם בונקובר, קולומביה הבריטית, אבל שאר הפרקים צולמו בקובינגטון, ג'ורג'יה (שמשמש כעיירה הבדיונית מיסטיק פולס, וירג'יניה) וישובים שונים ברחבי מטרופולין אטלנטה.

אחוזי צפייה

פרק הפיילוט גרף את כמות הצופים הגדולה ביותר מאז 2006, השנה בה רשת הטלוויזיה The CW החלה לפעול. ממוצע הצופים בעונה הראשונה היה 3.66 מיליון.